Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με την υπογραφή και την προσωρινή εφαρμογή ενός πρωτοκόλλου της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών του αφενός και της Αραβικής Δημοκρατίας της Αιγύπτου αφετέρου ως συνέπεια της προσχώρησης στην Ευρωπαϊκή ´Ενωση της Δημοκρατίας της Τσεχίας, της Δημοκρατίας της Εσθονίας, της Δημοκρατίας της Κύπρου, της Δημοκρατίας της Ουγγαρίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Δημοκρατίας της Σλοβακίας

(υποβληθείς από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Σύμφωνα με το άρθρο 6 παράγραφος 2 της πράξης προσχώρησης των νέων κρατών μελών στην ΕΕ η προσχώρησή τους στην ευρωμεσογειακή συμφωνία σύνδεσης πρέπει να γίνει με τη σύναψη ενός πρωτοκόλλου της εν λόγω συμφωνίας. Το ίδιο άρθρο προβλέπει μία απλοποιημένη διαδικασία για τη σύναψη του εν λόγω πρωτοκόλλου ανάμεσα στο Συμβούλιο, το οποίο θα αποφασίσει ομόφωνα εξ ονόματος των κρατών μελών, και καθενός από τα εν λόγω κράτη μέλη. Η διαδικασία αυτή γίνεται με την επιφύλαξη των αρμοδιοτήτων της Κοινότητας.

Στις 10 Φεβρουαρίου 2004, το Συμβούλιο έδωσε εντολή στην Επιτροπή να διαπραγματευτεί αυτό το πρωτόκολλο με την Αραβική Δημοκρατία της Αιγύπτου. Οι διαπραγματεύσεις έχουν ήδη ολοκληρωθεί προς μεγάλη ικανοποίηση της Επιτροπής. Το κείμενο του πρωτοκόλλου μονογραφήθηκε από την Επιτροπή και από τις αιγυπτιακές αρχές στις 11 Μαΐου 2004 στο Κάιρο.

Οι συνημμένες προτάσεις αφορούν: (1) μία απόφαση του Συμβουλίου σχετικά με την υπογραφή του πρωτοκόλλου και (2) μία απόφαση του Συμβουλίου σχετικά με τη σύναψη του πρωτοκόλλου.

Επισυνάπτεται το κείμενο του διαπραγματευθέντος με την Αίγυπτο πρωτοκόλλου. Ο βασικός του στόχος είναι η προσχώρηση των νέων κρατών μελών στη συμφωνία σύνδεσης ΕΕ-Αιγύπτου, η προσαρμογή του πρωτοκόλλου σχετικά με τα γεωργικά προϊόντα και η προσθήκη των νέων επίσημων γλωσσών της ΕΕ.

Η Επιτροπή καλεί το Συμβούλιο να εγκρίνει τα σχέδια αποφάσεων του Συμβουλίου σχετικά με την υπογραφή και τη σύναψη του πρωτοκόλλου.

Το Ευρωπαϊκό Κοινοβούλιο θα κληθεί να διατυπώσει τη σύμφωνη γνώμη του όσον αφορά το παρόν πρωτόκολλο.

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με την υπογραφή και την προσωρινή εφαρμογή ενός πρωτοκόλλου της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών του αφενός και της Αραβικής Δημοκρατίας της Αιγύπτου αφετέρου ως συνέπεια της προσχώρησης στην Ευρωπαϊκή ´Ενωση της Δημοκρατίας της Τσεχίας, της Δημοκρατίας της Εσθονίας, της Δημοκρατίας της Κύπρου, της Δημοκρατίας της Ουγγαρίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Δημοκρατίας της Σλοβακίας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

´Εχοντας υπόψη:

τη συνθήκη ίδρυσης της Ευρωπαϊκής Κοινότητας και ιδίως το άρθρο 310 αυτής σε συνδυασμό με τη δεύτερη φράση του άρθρου 300 παράγραφος 2,

την πράξη προσχώρησης των νέων κρατών μελών στην Ευρωπαϊκή ´Ενωση και ιδίως το άρθρο 6 παράγραφος 2 αυτής,

την πρόταση της Επιτροπής,

Εκτιμώντας τα εξής:

(1) Στις 10 Φεβρουαρίου το Συμβούλιο εξουσιοδότησε την Επιτροπή να ξεκινήσει διαπραγματεύσεις με την Αίγυπτο εξ ονόματος της Ευρωπαϊκής Κοινότητας και των κρατών μελών της με στόχο την προσαρμογή της ευρωμεσογειακής συμφωνίας μεταξύ της Ευρωπαϊκής Κοινότητας και των κρατών μελών της αφενός και της Αραβικής Δημοκρατίας της Αιγύπτου αφετέρου ως συνέπεια της προσχώρησης των νέων κρατών μελών στην ΕΕ.

(2) Οι διαπραγματεύσεις αυτές ολοκληρώθηκαν κατά τρόπο που ικανοποίησε την Επιτροπή.

(3) Το κείμενο του διαπραγματευθέντος με την Αραβική Δημοκρατία της Αιγύπτου πρωτοκόλλου προβλέπει στο άρθρο 12 παράγραφος 3 την προσωρινή εφαρμογή του πριν τεθεί σε ισχύ.

(4) Με την επιφύλαξη της μεταγενέστερης σύναψής του το πρωτόκολλο πρέπει να υπογραφεί εξ ονόματος της Κοινότητας και να εφαρμοσθεί προσωρινά,

ΑΠΟΦΑΣΙΖΕΙ:

Αρθρο1

Εξουσιοδοτείται ο πρόεδρος του Συμβουλίου να ορίσει το πρόσωπο ή τα πρόσωπα για την υπογραφή εξ ονόματος της Ευρωπαϊκής Κοινότητας και των κρατών μελών της του πρωτοκόλλου της ευρωμεσογειακής συμφωνίας μεταξύ των Ευρωπαϊκών Κοινοτήτων και των κρατών μελών της αφενός και της Αραβικής Δημοκρατίας της Αιγύπτου αφετέρου, ως συνέπεια της προσχώρησης στην Ευρωπαϊκή ´Ενωση της Δημοκρατίας της Τσεχίας, της Δημοκρατίας της Εσθονίας, της Δημοκρατίας της Κύπρου, της Δημοκρατίας της Ουγγαρίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Δημοκρατίας της Σλοβακίας. Το κείμενο του πρωτοκόλλου είναι συνημμένο στην παρούσα απόφαση.

Άρθρο 2

Η Ευρωπαϊκή Κοινότητα και τα κράτη μέλη της συμφωνούν να εφαρμόσουν προσωρινά το πρωτόκολλο με την επιφύλαξη της μεταγενέστερης σύναψής του.

Βρυξέλλες,

Για το Συμβούλιο

Ο Πρόεδρος